Hey Violet

**Hey Violet**, ամերիկյան փոփ ռոք խումբ Լոս Անջելեսից։ Խմբի անդամներն են` Ռինա Լովլեսը, Նիա Լովլեսը և Քեյսի Մորետան։

Կազմավորվել է 2008 թվականին **Cherri Bomb** անվամբ, երբ անդամները դեռ սովորում էին միջնակարգ դպրոցում։ Սկզբում, խումբը հարդ ռոք ոճի էր և կազմված էր միայն կին անդամներից` Ջուլիա Փիրսից, Միրանդա Միլլերից, Ռինա Լովլեսից և Միա Լովլեսից։ 2013 թվականին Ջուլիան լքել է խումբը և նրան փոխարինել է Քեյսի Մորետան։ 2015 թվականին խումբը անունը փոխել է Hey Violet-ով և կտրուկ փոխել է հնչողությունը։ Հետագայում նրանք պայմանագիր են կնքել 5 Seconds of Summer խմբի հիմնած Hi or Hey Records լեյբլի հետ, որին նրանք աջակցել են Rock Out with Your Socks Out և Sounds Live Feels Live շրջագայությունների ժամանակ։

Իեն Շիփը պաշտոնապես միացել է խմբին 2016 թվական սեպտեմբերին, սակայն լքել է 2019 թվականին։ 2017 թվականի օգոստոսին Միլլերը սոցցանցերում հայտարարել է խումբը լքելու մասին։

## Պատմություն
### 2008-2013. Cherri Bomb և Ջուլիայի հեռանալը
thumb|left|Hey Violet խումբը 2015 թվականի համերգի ժամանակ
Cherri Bomb խումբը կազմված էր Ջուլիա Փիրսից, Նիա Լովլեսից, Միրանդա Միլլերից և Ռինա Լովլեսից։ Cherri Bomb անվանումը գալիս է Քերի Բորզելոյի «Cherri Bomb» գրքից։ 2011 թվականի հունիսի 14-ին նրանք պայմանագիր են կնքել Hollywood Records լեյբլի հետ և նույն թվականի հոկտեմբերի 18-ին թողարկել են իրենց դեբյուտային` «Stark» մինի ալբոմը։

Խումբը բացման ելույթներ է ունեցել Bush, Camp Freddy, Filter, Foo Fighters, The Smashing Pumpkins, Staind և Steel Panther ռոք խմբերի համերգների ժամանակ։ Նրանք նաև ելույթ են ունեցել եվրոպական փառատոնների ժամանակ, ներառյալ Oxegen փառատոնը Իռլանդիայում, T in the Park փառատոնը Շոտլանդիայում և Reading and Leeds Festivals փառատոններում։

2012 թվականի մայիսի 15-ին խումբը թողարկել է իր առաջին` «This Is the End of Control» անվամբ ստուդիական ալբոմը, որը ընդգրկվել է Billboard ամսագրի թոփ հարդ ռոք ալբոմներ չարթի 24-րդ հորիզոնականում և Top Heatseekers չարթի 11-րդ հորիզոնականում։ Նրանք մեկնել են Warped Tour շրջագայության 2012 թվականի հուլիս-օգոստոս ամիսներին։ 2012 թվականի օգոստոսին նրանք շրջագայել են ուելսական Lostprophets ռոք խմբի հետ։

2013 թվականի հունվարի 23-ին խումբը իր ֆեյսբուքյան էջում հայտարարել է, որ Ջուլիան լքում է խումբը։ Երբ Միլլերին հարցրել են Ջուլիայի հեռանալու պատճառների մասին, նա իր Tumblr-ում մեկնաբանել է, որ դա տեղի է ունեցել «ստեղծագործական տարբերության» և որ «մենք տարբեր ճանապարհներով գնացինք, քանի որ մենք ցանկանում էինք գնալ մի ուղղությամբ, իսկ նա այլ»։ Սակայն, իր հեռանալուց հետո Փիրսը իր ֆեյսբության էջում պարզաբանել է, որ խումբը ինքնակամ չի լքում։ Ջուլիան նշել է` «Երբ ես հինգ տարի առաջ ստեղծեցի Cherri Bomb խումբը, ես ինչ-որ գեղեցիկ բան էի մտածել այս խմբի համար։ Ցավալի է, որ ես այլևս դրա մի մասը չեմ։ Ցավոք, այն, ինչը որ կատարվել է, իմ որոշումը չէ։ Ես երբեք չէի մտածի, որ սա այսպես կվերջանա»։

Նույն թվականին խմբին միացել է կիթառահար Քեյսի Մորետան։

### 2015-2018. Hey Violet, «From the Outside» և Միլլերի հեռանալը
thumb|Ռինա Լովլեսը ելույթ է ունենում 2016 թվականի դեկտեմբերին
2015 թվականի փետրվարի 18-ին, Փիրսի հեռանալուց հետո, խմբի անդամները իրենց ՅուԹյուբյան ալիքում հայտարարել են խմբի անունը փոխելու և այն Hey Violet դնելու մասին։ 2015 թվականի մարտի 19-ին նրանք թողարկել են «This Is Why» սինգլը։ Մարտի 24-ին հայտնի դարձավ, որ խումբը պայմանագիր է կնքելու 5 Seconds of Summer խմբի Hi or Hey Records լեյբլի հետ։ Հունիսի 15-ին խումբը հայտարարել է, որ թողարկելու է իր առաջին` «I Can Feel It» մինի ալբոմը հուլիսին։ Խումբը ելույթ է ունեցել 5 Seconds of Summer խմբի Rock Out with Your Socks Out շրջագայության եվրոպական և հյուսիսամերիկյան համերգների շրջանակներում Եվրոպական, ամերիկյան և կանադական շրջագայություններին նրանք, համերգների անցկացման վայրերից դուրս, երկրպագուների համար ակուստիկ ելույթներ են ունեցել։ 2015 թվականի ձմռանը խումբը սեփական եվրոպական շրջագայության է մեկնել։ Հենց այդ շրջագայության ժամանակ Ռինան դադարեց բաս նվագել, որպեսզի կենտրոնանա վոկալի վրա և այդ պատճառով ժամանակավոր բասիստ հրավիրվեց։ Նրանք շարունակում էին ելույթ ունենալ 5SOS խմբի հյուսիսամերիկյան համերգների բացման ժամանակ` 2016 թվականի Sounds Live Feels Live World Tour շրջագայության շրջանակներում։ Այս շրջագայության ժամանակ ներկայացվել է նոր բասիստ Իեն Շիփը, որը 2016 թվականի սեպտեմբերին դարձել է խմբի պաշտոնական անդամը։ Երկրորդ` «Brand New Moves» մինի ալբոմը թողարկվել է նույն թվականի օգոստոսին, իսկ սեպտեմբերին թողարկվել է «Guys My Age» սինգլը։ 2016 թվականի աշնանը խումբը այցելել է ռադիոկայաններ և մասնակցել է Jingle Ball-ի մի քանի շոուներին` գովազդելով իր մինի ալբոմը և սինգլը։

2017 թվականի մարտին թողարկվեկ է «Break My Heart» սինգլը, որպես խմբի երկրորդ` «From the Outside» ստուդիական ալբոմի երկրորդ սինգլ։ Ալբոմը թողարկվել է նույն թվականի հունիսի 16-ին։

2017 թվականի օգոստոսի 31-ին Միլլերը սոցցանցերում հայտարարել է խմբից հեռանալու մասին, նշելով, որ շրջագայությունները դարձել են «հոգնեցնող»։

### 2019-ի թողարկումներ
2019 թվականի ապրիլի 12-ին, երաժշտական տեսահոլովակի հետ միասին թողարկվել է «Better by Myself» սինգլը։

2019 թվականին խումբը տարբեր սինգլներ է թողարկել, ներառյալ «Close My Eyes»-ը, «Queen of the Night»-ը և «Clean»-ը։

## Երաժշտական ոճ
Hey Violet խմբի երաժշտական ոճը բնութագրվում է, որպես փոփ փանկ, փոփ ռոք, փոփ և էլեկտրոփոփ։ Որպես Cherri Bomb, նրանց երաժշտությունը բնութագրվում էր հարդ ռոք և ալտերնատիվ ռոք։

## Անդամներ
**Ներկա անդամներ**
* Ռինա Լովլես` գլխավոր վոկալ , բաս , բեք վոկալ 
* Նիա Լովլես` հարվածայիններ, պերկուսիա, դաշնամուր, բեք վոկալ , ստեղնաշարեր, սինթեզատոր 
* Քեյսի Մորետա` գլխավոր կիթառ, բեք վոկալ , ռիթմ կիթառ 

**Նախկին անդամներ**
* Ջուլիա Փիրս` գլխավոր կիթառ, գլխավոր վոկալ 
* Միրանդա Միլլեր` ռիթմ կիթառ, ստեղնաշարեր, բեք վոկալ , սինթեզատոր 
* Իեն Շիփ` բաս, սինթեզատոր , ստեղնաշարեր 

**Շրջագայող անդամներ**
* Էդիսոն Լո` բաս 
* Վիկի Ուորվիք` բաս, ստեղնաշարեր 

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

## Շրջագայություններ
;Հեդլայն
* Hey Violet Live (2019)

;Գովազդային
* From The Outside UK Tour (2017)

;Աջակցող
* 5 Seconds of Summer` Rock Out with Your Socks Out Tour (2014-2015)
* 5 Seconds of Summer` Sounds Live Feels Live World Tour (2016)
*Օլիվիա Օ'Բրայեն` It Was a Sad F**cking Tour (2020)

## Ծանոթագրություններ

## Արտաքին հղումներ

Կատեգորիա:2008 հիմնադրված երաժշտական խմբեր
Կատեգորիա:Ալտերնատիվ ռոք երաժշտական խմբեր Կալիֆոռնիայից
Կատեգորիա:Ամերիկյան երաժշտական խմբեր
Կատեգորիա:Ամերիկյան փոփ ռոք խմբեր
Կատեգորիա:Երաժշտական խմբեր Կալիֆոռնիայից
Կատեգորիա:Ռոք երաժշտական խմբեր Կալիֆոռնիայից